**FELHASZNÁLÁSI nyilatkozat**

Alulírott, **…………………………………………….** (születési hely és idő: ……………..; anyja neve: ……………..; adóazonosító jele: …………………….; lakcíme: …………………) a jelen nyilatkozat tárgyát képező pályamű, mint szerzői mű szerzője (a továbbiakban: **Szerző**) a jelen okirat aláírásával

***engedélyezem,***

hogy a pályaművem részét képező szoborkompozíció modelljét, a műleírást, a részletes költségvetést, a szoborkompozíció látványtervé(ei)t, a posztamens(ek)re és a szoborkompozíció közvetlen környezetére vonatkozó terve(ke)t (a továbbiakban együttesen: pályamű) a Duna-Dráva Nemzeti Park Igazgatóság, a Pécsi Tudományegyetem, Mohács Város Önkormányzata és Nagyharsány Községi Önkormányzat (felhasználási jog jogosultjai) felhasználhassák a pályázattal kapcsolatos eseményeken és a médiában. Ennek formája többek között lehet nyomtatásban megjelenő dokumentum – mint például könyv vagy szórólap –, illetve kiállításon, weboldalon, videón, DVD-n vagy televízióban történő bemutatás.

A pályaművem minden eleméhez fűződő vagyoni jogaimat kizárólagosan, területi és időbeli korlátozás nélkül, a felhasználási jogok továbbengedélyezését harmadik személynek is lehetővé tévő módon, - az átdolgozás jogát magába nem foglaló - minden ismert felhasználási módra kiterjedően a felhasználási jog jogosultjai javára átruházom.

Nyilatkozom, hogy a pályaművemhez, mint szerzői műhöz fűződő vagyoni jogaimat térítésmentesen és ellenszolgáltatás nélkül átadom a felhasználási jog jogosultjainak. A felhasználási jog engedélyezése nem érinti a pályaművemhez, mint műalkotáshoz kapcsolódó személyhez fűződő jogaimat.

Szavatolom, hogy a pályaművön nem áll fenn harmadik személynek olyan joga, amely a felhasználási jog jogosultjainak jelen nyilatkozat szerinti jogszerzését vagy felhasználását korlátozná vagy akadályozná, illetőleg szavatosságot vállalok azért, hogy a magam tevékenysége harmadik személy szerzői jogát, illetve felhasználási jogát vagy személyiségi jogát nem sérti. Ezen szavatossági kötelezettség megsértése esetén harmadik személlyel szemben a felhasználási jog jogosultjai helyett helytállok.

|  |  |
| --- | --- |
| A pályamű keletkezésének dátuma | A pályamű címe, azonosítója |
|  |  |

Kelt Pécs, 202. ……….……

…………………………………………..

 Szerző